CELEX: E2007J0003
Language: sk
Date: 2007-12-14 00:00:00
Title: Rozsudok súdneho dvora zo 14. decembra 2007 vo veci E-3/07 — Dozorný orgán EZVO proti Islandská republika (Nedodržanie plnenia záväzkov zmluvnej strany – Smernica Európskeho parlamentu a Rady 2002/88/ES týkajúca sa opatrení proti emisiám plynných a tuhých znečisťujúcich látok zo spaľovacích motorov inštalovaných v necestných pojazdných strojoch)

8.5.2008   
            
            
               SK
            
            
               Úradný vestník Európskej únie
            
            
               C 113/13
            
         
      ROZSUDOK SÚDNEHO DVORA
   
   zo 14. decembra 2007
   vo veci E-3/07
   Dozorný orgán EZVO proti Islandská republika
   
      (Nedodržanie plnenia záväzkov zmluvnej strany – Smernica Európskeho parlamentu a Rady 2002/88/ES týkajúca sa opatrení proti emisiám plynných a tuhých znečisťujúcich látok zo spaľovacích motorov inštalovaných v necestných pojazdných strojoch)
   
   (2008/C 113/10)
   Vo veci E-3/07, Dozorný orgán EZVO proti Islandská republika – žiadosť o vyhlásenie, že Islandská republika neprijatím opatrení potrebných na vykonávanie právneho predpisu uvedeného v kapitole XXIV bode 1a druhej zarážke prílohy II k Dohode o EHP, t. j. smernice Európskeho parlamentu a Rady 2002/88/ES, ktorou sa mení a dopĺňa smernica 97/68/ES v znení prispôsobenom Dohode o EHP prostredníctvom jej protokolu 1, resp. ich neoznámením v predpísanej lehote Dozornému orgánu EZVO, nesplnila svoje povinnosti podľa článku 2 uvedeného právneho predpisu a článku 7 Dohody o EHP, Súdny dvor EZVO v zložení: Carl Baudenbacher, predseda, Henrik Bull, sudca – spravodajca a Thorgeir Örlygsson, sudca, vyniesol dňa 14. decembra 2007 rozsudok, ktorého výroková časť znie takto:
   
               1.
            
            
               Vyhlasuje, že neprijatím opatrení potrebných na vykonávanie právneho predpisu v predpísanej lehote, uvedeného v druhej zarážke bodu 1a kapitoly XXIV prílohy II k Dohode o EHP t. j. smernice Európskeho parlamentu a Rady 2002/88/ES z 9. decembra 2002, ktorou sa mení a dopĺňa smernica 97/68/ES o aproximácii právnych predpisov členských štátov, ktoré sa týkajú opatrení voči emisiám plynných a tuhých znečisťujúcich látok zo spaľovacích motorov inštalovaných v necestných pojazdných strojoch, v znení prispôsobenom Dohode o EHP prostredníctvom jej protokolu 1, nesplnila Islandská republika svoje povinnosti podľa článku 2 uvedeného právneho predpisu a článku 7 Dohody o EHP.
            
         
               2.
            
            
               Islandská republika je povinná uhradiť súdne trovy.